CELEX: 62011CN0029
Language: ro
Date: 2011-01-17 00:00:00
Title: Cauza C-29/11: Cerere de pronunțare a unei hotărâri preliminare introdusă de Tribunalul Suceava (România) la data de 17 ianuarie 2011 — Aurora Elena Sfichi/Direcția Generală a Finanțelor Publice Suceava — Administrația Finanțelor Publice Suceava, Administrația Fondului pentru Mediu

9.4.2011   
            
            
               RO
            
            
               Jurnalul Oficial al Uniunii Europene
            
            
               C 113/5
            
         Cerere de pronunțare a unei hotărâri preliminare introdusă de Tribunalul Suceava (România) la data de 17 ianuarie 2011 — Aurora Elena Sfichi/Direcția Generală a Finanțelor Publice Suceava — Administrația Finanțelor Publice Suceava, Administrația Fondului pentru Mediu
   (Cauza C-29/11)
   2011/C 113/08
   Limba de procedură: română
   
      Instanța de trimitere
   
   Tribunalul Suceava
   
      Părțile din acțiunea principală
   
   
      Reclamantă: Aurora Elena Sfichi
   
      Pârâte: Direcția Generală a Finanțelor Publice Suceava — Administrația Finanțelor Publice Suceava, Administrația Fondului pentru Mediu
   
      Întrebările preliminare
   
   
               1.
            
            
               Articolul 110 din Tratatul de Funcționare a Uniunii Europene (ex-art. 90 din Tratatul privind Înființarea Comunității Europene) primul paragraf, în temeiul căruia niciun stat membru nu aplică direct sau indirect produselor altor state membre impozite interne de orice natură mai mari decât cele ce se aplică direct sau indirect produselor naționale similare, trebuie interpretat în sensul că interzice unui stat membru instituirea unei taxe prezentând caracteristicile taxei de poluare reglementate prin Ordonanța de Urgentă nr. 50/2008 cu modificările și completările ulterioare, taxă impusă cu ocazia primei înmatriculări în România a autoturismelor de ocazie importate și care anterior au fost înmatriculate în alte state membre în condițiile în care autoturismele de ocazie înmatriculate în România nu sunt supuse unei asemenea taxe în cazul în care fac obiectul unor tranzacții și sunt reînmatriculate?
            
         
               2.
            
            
               Articolul 110 din Tratatul de Funcționare a Uniunii Europene (ex. art. 90 Tratatul privind Funcționarea Comunității Europene) al doilea paragraf, al cărui scop este eliminarea elementelor de natură să protejeze piața națională și să încalce principiile concurențiale, interzice instituirea unei taxe de poluare pentru autoturisme, taxă care este impusă cu ocazia primei înmatriculări în România a autoturismelor de ocazie importate și care anterior au fost înmatriculate în alte state membre, reținându-se că prin Ordonanța de Urgența nr. 218/2008 sunt exceptate de la obligația de plată a taxei de poluare „autovehiculele M1 cu norma de poluare Euro a căror capacitate cilindrică nu depășește 2 000 mc, precum și toate autovehiculele N1 cu norma de poluare Euro 4, care se înmatriculează pentru prima dată în România sau în alte state membre ale Uniunii Europene în perioada 15 decembrie 2008 — 31 decembrie 2009 inclusiv” respectiv categoria de autoturisme care corespunde caracteristicilor tehnice ale autoturismelor produse în România favorizându-se astfel sectorul național de producție de autoturisme?